F.Mustafa. Hörmətli cənab Sədr, hörmətli millət vəkilləri! Mənim çıxışım bir məsələ ilə bağlıdır və sual xarakteri daşıyır, özüm üçün aydınlaşdırmaq istəyirəm. Son vaxtlar, bildiyimiz kimi, Bakı şəhərində xeyli sayda çoxmərtəbəli binalar tikilir. Tikilən binaların böyük əksəriyyətində 5, 7, 8 ildir ki, ayrı-ayrı vətəndaşlar köçüb yaşayırlar. Amma binalar Dövlət qəbul komissiyası tərəfindən qəbul edilmədiyinə görə onlar qaz, keyfiyyətli elektrik və su təchizatı ilə təmin olunmurlar. Olduqca ciddi problemdir. Bəlkə də dövlət hansısa formada bu məsələnin həllini tapmalıdır. Vətəndaşın təqsiri deyil ki, bina keyfiyyətli və ya keyfiyyətsiz tikilib. Vətəndaş müəyyən vəsait ödəyib, bundan sonra hələ təmirə nə qədər vəsait ödəyir.